RESOLUCIÓN do 17 de xullo de 2025, do Departamento Territorial da Coruña, pola que se dá publicidade á resolución de autorización de uso dos locais solicitados no procedemento con código PR701B, ao abeiro da Orde do 8 de maio de 2025 (Diario Oficial de Galicia número 89, do 12 de maio), pola que se establecen as bases reguladoras e a convocatoria pública, en réxime de concorrencia, para a ocupación temporal, para usos sociais, culturais ou sanitarios, dos locais destinados para tal fin no edificio da rúa Gregorio Hernández, na esquina coa avenida Peruleiro do concello da Coruña, denominado Espazo Amizar (código de procedemento PR701B).
Consellería de Presidencia, Xustiza e Deportes — III. Outras disposicións — 23/07/2025

Logo da sesión que tivo lugar o día 3 de xullo de 2025, da Comisión de Valoración recollida no artigo 10.3 da Orde do 8 de maio de 2025 (DOG núm. 89, do 12 de maio), pola que se establecen as bases reguladoras e a convocatoria pública, en réxime de concorrencia, para a ocupación temporal, para usos sociais, culturais ou sanitarios, dos locais destinados para tal fin no edificio da rúa Gregorio Hernández, na esquina coa avenida Peruleiro do concello da Coruña, denominado Espazo Amizar (código de procedemento PR701B).
Consonte o recollido no artigo 10.4 da dita orde, vista a proposta de resolución elaborada polo órgano instrutor do procedemento, o 9 de xullo de 2025, resolveuse a autorización do uso dos locais. Por tanto,
Primeiro. Dar publicidade ás resolucións do 9 de xullo de 2025 polas que:
– Se desestiman as solicitudes feitas polas entidades Comité Cidadán Antisida da Coruña, Fundación Mujeres e a solicitude conxunta presentada pola Asociación Parkinson Galicia-Coruña e Asociación SenValos, por non cumpriren cos requisitos que establece o artigo 4 da orde de convocatoria para poderen ser beneficiarias.
– Dáse por desistida a Federación de Asociacións de Persoas Xordas de Galicia, segundo o escrito presentado pola entidade o 26 de xuño.
– Adxudícanse as autorizacións de uso de locais ás beneficiarias que constan no anexo II da presente resolución.
Segundo. Publicar no anexo I a puntuación obtida polas solicitantes logo da valoración feita pola comisión.
Terceiro. Publicar no anexo II a relación de solicitantes aos cales se adxudica a autorización de uso de locais, por orde de puntuacións, consonte o recollido no artigo 12.2 da orde de convocatoria. Estes acadaron a valoración suficiente ata o esgotamento dos locais dispoñibles, tal e como establece o artigo 2.2 da orde da convocatoria.
Tanto as solicitantes que resultaron adxudicatarias, como aquela que desestiu e aquelas cuxa solicitude foi desestimada, de conformidade cos artigos 12.3 e 13 da orde da convocatoria, o 9 de xullo de 2025 foilles posta á súa disposición a notificación da resolución na sede electrónica da Xunta de Galicia (https://sede.xunta.gal).
Cuarto. As resolucións do 9 de xullo de 2025 esgotan a vía administrativa e contra elas poderase interpoñer recurso contencioso-administrativo no prazo de dous meses ante o xulgado do contencioso-administrativo que corresponda ou, potestativamente, recurso de reposición ante a persoa titular do Departamento Territorial da Coruña da Consellería de Presidencia, Xustiza e Deportes no prazo dun mes contado a partir do día seguinte ao da súa notificación, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas.
A Coruña, 17 de xullo de 2025